Jyske Efterretninger, 1792-03-30
Aalborg, den 30 Martii. Hs. Majestæt har under 16 Martii udgivet følgende Forordning angaaende Negerhandelen :At, i Hensigt til de Omstændigheder, som følge med Slavehandelen paa Kysten af Guinea og med de der kiøbte Negres Overførsel til Hs. M. vestindiske Øer, ogsaa i Betragtning af, at det i alle Henseender maatte være velgiørende og gavnligt, om Tilførsel af nye Negre fra Guinen kunde undværes, og de vestindiske Øers Dyrkning i Tiden bestrides med Arbeidere, som paa Øen fødte og opdragne, vare fra Ungdommen af vante til Arbeidet, Himmelegnen og dem, under hvilke de skulle arbeide, har Hs. M. ladet undersøge, hvorledes og naar dette maatte blive mueligt. Ved denne Undersøgelse er det blevet sat uden for Tvivl, at det kan blive mueligt og er fordeelagtigt for de vestindiske Øer at undvære Jndkiøb af nye Negre, naar Plantagerne engang ere blevne forsynede med tilstrækkeligt Antal i det for Formeerelsen fornødne Forhold, naar Understettelser for Plantage-Eiere, som dertil trænge, kunne gjøres muelige, og der sørges for at fremme Negrenes Ægteskaber, Oplærelse og Sædelighed. For altsaa at sætte de vestindiske Besiddelser udaf den Afhængenhed, hvori de vare og ere i Henseende til Negres Tilførsel, og for omsider at giøre Negres Tilførsel unødvendig, er det at Hs. Man til hver Mands Efterretning kundgjør sin allernaadigste Villie om endeel herhenhørende. 1. Med Begyndelsen af Aaret 1803 skal al Regerhandel for Hs. M. Undersaatter ophøre paa de afrikanske Kyster, og ellers hvor den kunde finde Sted uden for Hs. M. Besiddelser i Vestindien, saaledes, at efter dette Tidsrums Udløb ingen Neger eller Negerinde enten paa Kysten eller paa andre fremmede Steder maae ved eller for Hs. M. Undersaatter indkiøbes, i sammes Undersaatters Skibe føres, eller til de vestindiske Øer til Salg indføres, og at al mod dette Forbud stridende Handel skal efter denne Tid ansees som ulovlig. 2. Jmidlertid, fra nu af nemlig og indtil Udgangen af Aaret 1802, maae det være tilladt for alle Nationer uden Forskiel og under alle Flage at indfore Negre og Negerinder fra Kysten til de vestindiske Øer. For de sunde og friske Negre og Negerinder, som i denne Tid indføres til de vestindiske Øer, bevilgenHs. M., at følgende Partier raae Sukkre maae i egne eller fremmede Skibe inden et Aar fra Jndførselen udføres fra Øerne til fremmede Steder i eller uden for Europa, nemlig for hver voxen Neger eller Negerinde 2000 Pund brutto, og for hver halvvoxen det halve, nemlig 1000 Pund, uden Forskiel i Henseende til Kiønnene; men for Børn intet. . Den i Forordningerne af 9 April 1764 og 12 Maji 1777, hvilke i Henseende til Negerhandelen, herved for Resten hæves, bestemte Afgivt ved Slavers Jndførsel, vil Hs. M. ganske eftergive for de Negerinder, som herefter indføres; hvorimod af de Sukker, som for indførte Negre eller Negerinder udføres til fremmede Steder, erlægges i udgaaende Told 1/2 Procent meer, end der nu er paabudet. 5. Videre vil Hs. M., i Hensigt til det rette Forhold mellem Kiønnene, fra Begyndelsen af Aaret 1795 og for den følgende Tid eftergive Kopskatten af de Negerqvinder eller Piger, som arbeide paa Plantagerne, og ikke ere Huus=Negerinder, hvorimod fra samme Tid at regne denne Afgivt erlægges dobbelt af alle Plantage=Mands=Negre. 6. Udførsel af Negre og Negerinder fra de vestindiske Øer forbydes fra nu af paa det strængeste, og uudtages fra dette Forbud allene de, som Lovene byde at udgaae, samt de, hvilke Hs. M. General Gouverneur og Regiering paa de vestindiske Øer meget enkelte Tilfælde efter Omstændighederne maatte troe sig beføiet til at lade udgaae.